კუპარუკი (მდინარე)

კუპარუკი — მდინარე ალასკის ჩრდილოეთ ფერდობზე. ის ჩაედინება ბოფორტის ზღვის ყურეში, ბიჩი-პოინტსა და პრუდო-ბეის შორის. ჩრდილოეთისკენ მიმავალი ამ მდინარის სიგრძე დაახლოებით 320 კილომეტრია (200 მილი), ხოლო მისი დელტის სიგანე — 5 კილომეტრი (3 მილი). მისი ესკიმოსური დასახელება პირველად გამოჩნდა 1901 წელს, ოქროსმაძიებლის მიერ შედგენილ რუკაზე, სადაც ის მითითებული იყო როგორც Koopowra და განმარტებული იყო, როგორც „დიდი მდინარე“. თუმცა, სიტყვა Kuukpaaġruk უფრო ზუსტად ითარგმნება, როგორც „დიდი მდინარის შედარებით მცირე ვერსია“. მდინარის სახელს ატარებს კუპარუკის ყინულოვანი ბორცვიც, რომელიც 9.1 მეტრის (30 ფუტის) სიმაღლისაა და ბიჩი-პოინტიდან სამხრეთ-აღმოსავლეთით, დაახლოებით 19 კილომეტრში (12 მილში) მდებარეობს. მას სახელი არქტიკის მკვლევარმა ერნესტ დე კოვენ ლეფინგველმა დაარქვა, რომელიც ამ ბორცვს 1911 წელს ტრიანგულაციის პუნქტად იყენებდა. კუპარუკის ნავთობის საბადო, რომელიც პრუდო-ბეიდან დასავლეთით, დაახლოებით 64 კილომეტრში (40 მილში) მდებარეობს, სიდიდით მეორე ნავთობსაბადოა ჩრდილოეთ ამერიკაში. ის 1969 წელს აღმოაჩინეს და მისი ფართობი დაახლოებით 1,300 კვადრატულ კილომეტრს (500 კვადრატულ მილს) შეადგენს. რესურსები ინტერნეტში კუპარუკის მდინარე კუპარუკის მდინარის საბადო სქოლიო